ზემო ჯოჭო

ზემო ჯოჭო — სოფელი სამხრეთ-დასავლეთ საქართველოში, აჭარის ავტონომიურ რესპუბლიკაში, ხელვაჩაურის მუნიციპალიტეტის შარაბიძეების ადმინისტრაციულ ერთეულში.

მდებარეობს მდინარე ჯოჭოსწყლის (ჭოროხის მარჯვენა შენაკადი) მარცხენა ნაპირას, ზღვის დონიდან 160 მ-ზე, ხელვაჩაურიდან 6 კმ-ში. 

სოფლები ზემო ჯოჭო და ქვემო ჯოჭო ერგეს ისტორიული თემის ნაწილია. სახელწოდება „ჯოჭო“ წერილობით წყაროებში პირველად ასახულია „ტბეთის სულთა მატიანეში“ (ძირითადი ნაწილი შედგენილია XII-XIII საუკუნეებში), რომელშიც მოხსენიებულია ჯოჭოელი ჭანისძე გრიგოლი და მისი მეუღლე ნათელი. ზემო ჯოჭოს ტერიტორიაზე შუა საუკუნეების ოთხი ნაეკლესიარია, მათ შორის არქეოლოგიურად შესწავლილია სოფლის ცენტრში, ადგილ სახტარში მდებარე დარბაზული ეკლესია და მასზე მიშენებული საძვალე, რომელიც, როგორც ჩანს, XVI-XVII საუკუნეებამდე გამოიყენებოდა.ქამადაძე კ., სოფელ ჯოჭოს ქრისტიანული წარსულიდან, „ქართული წყაროთმცოდნეობა“, ტ. XV-XVI, 2013/2014. — გვ. 202-206.

ზემო ჯოჭოში, ადგილ ზარახიაში ასევე აღმოჩენილია ძვ. წ. XIV საუკუნის კოლხური ბრინჯაოს ცულებისა და ზოდების განძი.  

დემოგრაფია
 აღწერის წელი  მოსახლეობა  კაცი  ქალი 2002  998    2014  876   436  440

ლიტერატურა

 სქოლიო 

კატეგორია:ხელვაჩაურის მუნიციპალიტეტის სოფლები